ИЗВОД ИЗ ПРАВИЛА ПОНАШАЊА УЧЕНИКА, РОДИТЕЉА И ЗАПОСЛЕНИХ У

ОШ „ВЕЉКО ДУГОШЕВИЋ“ РУМА

Понашање ученика

Ученик је обавезан да поштује школска правила и одредбе о кућном реду којима се уређује: време доласка ученика у школу, трајање наставних часова и одмора, распоред звоњења, дужност редара и дежурног ученика, радно време секретаријата школе, време рада библиотеке, изглед ученика, одсуствовање ученика са часова, обавезе ученика које проистичу из задатака у вези са извршавањем прописа у области исхране ученика, заштите на раду, противпожарне заштите, обезбеђења имовине, пријема и кретања странаца и других лица у школи, као и остале одредбе које обезбеђују нормалне услове за рад и дисциплину у школи.

Ученик је дужан да поштује правила школског живота и рада, појединачне одлуке директора и школских органа, да се придржава прописа и да чува углед ученика и школе, поштује личност других ученика, наставника и осталих запослених у школи, чува имовину школе, чистоћу и естетески изглед школских просторија, да се стара о очувању животне средине и понаша у складу са правилима еколошке етике.

Ради уласка у школу и изласка из школе , ученици користе ђачки улаз. Ученици долазе у школу најкасније 15 минута пре почетка првог часа.Ученици који похађају наставу пре подне долазе у школу 15 минута пре првог часа ( 07.45 часова); ученици који похађају поподневну наставу долазе у школу 15 минута пре првог часа ( 13.15.часова – ученици од првог до четвртог разреда; односно 12.45 часова ученици од 5. до 8.разреда) По доласку у школу ученици улазе у своје учионице, седају на своја места и припремају се за почетак часа.

Ако се час не одржава у учионици већ у фискултурној сали или кабинету за информатику, биологију, физику , ликовно васпитање , стране језике, ученици долазе изспред простирије у којој ће се одржати час и тамо чекају наставника , водећи рачуна да не нарушавају одмор других ученика. Доласком предметног наставника ученици могу ући у просторију и припремити се за почетак часа.

Ако ученик закасни на час не сме се задржавати у ходницима, дворишту, санитарним просторијама и другим деловима школске зграде, већ одмах улази у учионицу или другу просторију у којој се изводи настава његово одељења.После јављања наставнику и давања обавештења о разлогу кашњења, по одобрењу наставника ученик одлази на своје место, при чему не сме узнемиравати остале ученике, већ ће се одмах укључити у праћење

наставе, а уколико му је потребно објашњење у вези са наставом, обратиће се наставнику.

Почетак и завршетак часа, као и време улажења у школску зграду и учионице објављује се звоњењем, према утврђеном распореду истакнутом у ходнику школе, како за редовну тако и у случају скраћења наставе. Између часова одмори трају 5 минута, с тим што велики одмор траје 10 минута између првог и другог, односно 15 минута између другог и трећег часа за ученике у преподневној смени; за послеподневну смену велики одмор је између првог и другог часа у трајању од 15 минута, односно између другог и трећег часа у трајању од 10 минута за учечнике од првог од четвртог разреда; ученици од петог до осмог разреда користе велики одмор у трјању од 15 минута између другог и трећег чсаа. За време великог одмора ученици би требло да излазе из учионице у ходник или двориште, зависно од временксих прилика. За врме одмора ученици ссу дужни да одржавају дисциплину, да чувају школску имовину и да воде рачуна о свом угледу и угледу школе.

По завршетку наставе ученици напуштају школску зграду и двориште. Изузетно, ученици могу остати у згради, ако је то предвиђено планом рада школе. Приликом одласка ученици односе све своје ствари.

Одсуствовање ученика са појединог часа одобрава предметни наставник , а одсуствовање са наставе у току дана одобрава одељењски старешина.

Ученици су дужни да у школу улазе уредни, у пристојној одећи, са пристојним фризурама.

Односи међу ученицима заснивају се на међусобној сарадњи и помоћи, другарству, пријатељству, уважавању и поштовању личности и пристојном опхођењу. Међусобне неспоразуме и сукобе ученици решавају у оквиру одељењске заједнице, уз посредовање одељењског старешине , психолога , односно педагога или дежурног наставника. Ученик је дужан да поштују личност других ученика, наставника и осталих запослених у школи и пристојно се понаша према њима. Међусобне неспоразуме и сукобе ученика и наставника решава директор школе у сарадњи са школским психологом, односно педагогом. Ученик који се понаша непримерно, грубо, агресивно и некултурно према другим ученицима , запосленима и трећим лицима, дисциплински одговара за своје понашање, у складу са одредбама Закона и Статута школе.